Rozhodnutie Komisie
zo 17. marca 2000,
ktorým sa mení a dopĺňa rozhodnutie 1999/710/ES o vytvorení dočasných zoznamov podnikov tretích krajín, z ktorých členské štáty povoľujú dovoz mletého mäsa a mäsových prípravkov
(oznámené pod číslom dokumentu C(2000) 700)
(Text s významom pre EHP)
(2000/252/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/EHS z 22. júna 1995 o podmienkach, za ktorých možno v prechodnom období vytvárať predbežné zoznamy podnikov tretích krajín, z ktorých členské štáty smú dovážať určité produkty živočíšneho pôvodu, produkty rybolovu alebo živé dvojchlopňové mäkkýše [1], zmenené a doplnené v rozhodnutí 98/603/ES [2] a najmä v jeho článku 2 ods. 1 a 7,
keďže:
(1) rozhodnutím Komisie 1997/710/ES [3] sa prijal predbežný zoznam podnikov, vyrábajúcich mleté mäso a mäsové prípravky;
(2) Brazília, Chile, Maďarsko, Izrael, Poľsko a Thajsko poslali zoznam podnikov, vyrábajúcich mleté mäso a mäsové prípravky, pre ktoré zodpovedné orgány potvrdzujú, že tieto podniky sú v súlade s predpismi spoločenstva;
(3) preto možno vytvoriť predbežné zoznamy podnikov, produkujúcich mleté mäso a mäsové prípravky pre Brazíliu, Chile, Maďarsko, Izrael, Poľsko a Thajsko podľa postupu ustanoveného v rozhodnutí 95/408/EHS v súvislosti s určitými krajinami;
(4) niektoré tretie krajiny neposlali zoznam svojich podnikov včas, takže je potrebné im poskytnúť ako prechodné opatrenie ďalšiu lehotu na dovoz mäsových prípravkov z týchto krajín, aby sa neprerušil obchod;
(5) v tomto prípade budú preto členské štáty zodpovedné za to, že samotné zabezpečia, aby podniky, z ktorých dovážajú mäsové prípravky, spĺňali požiadavky, ktoré nie sú menej prísne než požiadavky spoločenstva;
(6) keďže opatrenia, ustanovené v tomto rozhodnutí, sú v súlade s názorom Stáleho výboru pre veterinárstvo,
PRIJALA TOTO ROZHODNUTIE:
Článok 1
1. Text prílohy tohto rozhodnutia sa pridáva k textu prílohy rozhodnutia 1999/710/ES.
2. Pokiaľ ide o iné tretie krajiny než tie, ktoré sú uvedené v prílohe k rozhodnutiu 1999/710/ES, členské štáty môžu schváliť podniky na dovoz mäsových prípravkov do 1. septembra 2000.
Článok 2
Toto rozhodnutie je adresované členským štátom.
V Bruseli 17. marca 2000